ഗുജറാത്തിലെ ഭന്വാദ് പിടിച്ച് കോണ്ഗ്രസ് ഭരണം 25 വര്ഷത്തിന് ശേഷം അഹ്മദാബാദ്: മുന്സിപ്പല് കോര്പറേഷന് തെരഞ്ഞെടുപ്പില് ഗുജറാത്തിലെ ഭന്വാദില് ബി.ജെ.പിക്ക് കോണ്ഗ്രസിന്റെ ഷോക് ട്രീറ്റ്മെന്റ്. 1995 മുതല് ഭരിക്കുന്ന ഭന്വാദില് ബി.ജെ.പിയെ കോണ്ഗ്രസ് അടിപറ്റിക്കുകയായിരുന്നു. 24ല് ജയിക്കാനായത് എട്ടിടത്ത് മാത്രം. ഇവിടെ കോണ്ഗ്രസ് അധികാരമുറപ്പിച്ചു.അതേ സമയം ഗാന്ധി നഗര്, താര കോര്പറേഷനുകള് ബി.ജെ.പി അനായാസം നിലനിര്ത്തി. ഗാന്ധിനഗറില് ആകെയുള്ള 44 സീറ്റില് 41ലും ബി.ജെ.പി വിജയിച്ചു. കോണ്ഗ്രസ് രണ്ട് സീറ്റിലൊതുങ്ങി. ഒരു സീറ്റ് എ.എ.പി നേടി. താര മുനിസിപ്പാലിറ്റിയില് 24ല് 20ഉം ബി.ജെ.പി നേടി. ഓഖയില് 36ല് 34 സീറ്റും നേടി ബി.ജെ.പി ഭരണം നിലനിര്ത്തി.ഏപ്രിലില് നടക്കേണ്ട തെരഞ്ഞെടുപ്പ് കോവിഡിനെ തുടര്ന്ന് നീട്ടിവെക്കുകയായിരുന്നു. മുഖ്യമന്ത്രിയായിരുന്ന വിജയ് രൂപാണിയെ മാറ്റി ഭൂപേന്ദ്ര പട്ടേലിനെ മുഖ്യമന്ത്രിയാക്കിയ ശേഷമുണ്ടായ വിജയം ബി.ജെ.പിക്ക് ആത്മവിശ്വാസം കൂട്ടിയിട്ടുണ്ട്. ഫെബ്രുവരിയില് നടന്ന തദ്ദേശ തെരഞ്ഞെടുപ്പില് ബി.ജെ.പി വന് വിജയം നേടിയിരുന്നു.